جمهورباشقانی رجب طیب اردوغان اردن کرا‌لی ایکینجی عبدالله ایله تلفونلا دانیشدی.
جمهور باشقان‌لیغی منبع‌لرین‌دن الده ائدیلن معلوماتا اساساً، جمهور باشقانی اردوغانین دوحه-دن آنکارایا دونرکن باش توتان تلفون دانیشیغیندا مسجید الاقصی داکی سون وضعیت موذاکیره اولوندو.
قودس-‌دکی حرم شرفین بوتون مسلمان‌لار اوچون مقدس اولدوغونا دقت چکن اردوغان و اردن کرالی ایکینیجی عبدالله اؤلوم حال‌لارینا سبب اولان گرگین‌لیگه عاجیل اولا‌راق سون قویولماسی اوچون ایسرائیل-ین رئاکسیاسینا سبب اولان محدودیت‌لری گؤتورمه‌سی‌نین واجیب‌لیگینی وورغولادی.
ایسلام امکداش‌لیغی تشکیلاتی‌نین نؤوبتی صدری اولا‌راق یاییملادیغی بیاناتلا بوتون دونیایا چاغیریش ائتدیگینی خاطیرلا‌دان جمهور باشقانی اردوغان آوقوستون 1-ده ایسلام امکداش‌لیغی تشکیلاتی‌نین ایجرا کومیته‌سی‌نین ییغینجاغیندا دا بو مسئله‌نین موذاکیره ائدیله جگینی دقته چاتدیردی.
جمهور باشقانی اردوغان و اردن کرالی ایکینجی عبدالله پروبلئمین حلی اوچون بیرگه سعی گؤستریلمه‌سی‌نین واجیب‌لیگی باره‌ده ده راضی‌لیق الده ائتدیلر.
